എനിക്കൊരു തോക്ക് തന്നെങ്കില് ഞാന് അവനെ വെടി വച്ച് കൊന്നേനെ: ധര്മ്മജന് ബോള്ഗാട്ടി കൊല്ലം: ഏറെ ആകാംഷയോടെ കാത്തിരുന്ന ഉത്ര വധക്കേസില് പ്രതിയായ സൂരജിന് ഇരട്ടജീവപര്യന്തമാണ് കോടതി വിധിച്ചത്. കൊല്ലം ആറാം അഡീഷണല് സെഷന്സ് കോടതി ജഡ്ജി എം മനോജാണ് ശിക്ഷ പ്രസ്താവിച്ചത്. അപൂര്വങ്ങളില് അപൂര്വമായ കേസ് ആയിരുന്നിട്ടും സൂരജിന് വധശിക്ഷ അനല്കാതിരുന്നതിനെതിരെ രൂക്ഷ വിമര്ശനമാണ് ഉയരുന്നത്. വിധിയില് പ്രതികരിച്ച് നടന് ധര്മ്മജന് ബോള്ഗാട്ടി. സൂരജ് ഇനി പുറംലോകം കാണരുതെന്നും പരോള് പോലും കൊടുക്കരുതെന്നുമാണ് താരം പ്രതികരിക്കുന്നത്. ഒരു ചാനലിനോടായിരുന്നു താരത്തിന്റെ പ്രതികരണം. ഒരാളെ പാമ്ബിനെക്കൊണ്ട് കൊത്തിച്ച് കൊള്ളുക എന്നൊക്കെ പറഞ്ഞാല് എത്ര നീച മനസായിരിക്കും അയാളുടേതെന്ന് ധര്മ്മജന് ചോദിക്കുന്നു. എനിക്കൊരു തോക്ക് തന്നെങ്കില് ഞാന് അവനെ വെടിവെച്ച് കൊന്നേനെ എന്നാണു താരത്തിന്റെ പ്രതികരണം. രാവിലെ മുതല് വാര്ത്ത കാണുകയാണ്. ഇവനെന്ത് ശിക്ഷയാണ് കിട്ടുക എന്ന് ഓര്ത്ത്. കേസില് പോലീസിനെ അഭിനന്ദിച്ചെ മതിയാകൂ. പോലീസ് നല്ല രീതിയില് അന്വേഷിച്ചത് കൊണ്ടാണ് കേസ് തെളിയിക്കാനായത്. കേരള പോലീസ് നേടിയ ഒരു വിജയമാണിത്. അവന് വധശിക്ഷ വേണമെന്നൊക്കെയാണ് പലരും പറയുന്നത്. അവനെന്തിന്റെ ആവശ്യമായിരുന്നു? ആ കുട്ടിയെ വേദനിപ്പിച്ച് പാമ്ബിനെക്കൊണ്ട് കൊത്തിച്ച് കൊലപ്പെടുത്തുക എന്ന് പറഞ്ഞാല് ഭയങ്കര ക്രൂരത അല്ലെ? വിധിയില് സംതൃപ്തനാണ്. അവന് ഇനി പുറംലോകം കാണരുത്. പരോള് പോലും കൊടുക്കരുത്. ശിഷ്ടകാലം മുഴുവന് അവന് തടവറയില് കഴിയണം. ഇങ്ങനെയൊക്കെ എങ്ങനെയാണ് ചിന്തിക്കാന് കഴിയുന്നത്? ഒരു പാമ്ബിനെ കൊണ്ട് കൊത്തിച്ചിട്ട് നടക്കാതെ വരുമ്ബോള് മറ്റൊന്നിനെ കൊണ്ട് കൊത്തിപ്പിക്കുക. ഇതൊക്കെ എങ്ങനെയാണ് ചിന്തിക്കാന് കഴിയുന്നത്? എനിക്കൊരു തോക്ക് തന്നെങ്കില് ഞാന് അവനെ വെടിവെച്ച് കൊന്നേനെ ധര്മ്മജന് പറഞ്ഞു.